SUPER อวดงบฯ ปี 60 กำไรโตกระหึ่ม 255% หลังบุ๊ครายได้โซลาร์ฟาร์ม 730.60MW เต็มปี
SUPER อวดงบฯ ปี 60 กำไรโตกระหึ่ม 255% มาที่ 1.28 พันลบ. จากปีก่อนมีกำไร 361.62 ลบ. หลังบุ๊ครายได้โซลาร์ฟาร์ม 730.60MW เต็มปี
28 ก.พ. 2561

บริษัท ซุปเปอร์บล๊อก จำกัด (มหาชน) หรือ SUPER รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 ดังนี้

โดยผลการดำเนินงานประจำปี 60 กำไรเพิ่มขึ้น เนื่องจากบริษัทรายได้จากการขายและรายได้เงินอุดหนุนส่วนเพิ่มราคารับซื้อไฟฟ้ามีจำนวน 5,397.244 ล้านบาท เพิ่มขึ้นจำนวน 1,869.345 ล้านบาท หรือเพิ่มขึ้นร้อยละ 53 เมื่อเทียบกับรอบระยะเวลาเดียวกันของปีก่อน
ทั้งนี้เนื่องจากในปี 2560 บริษัทรับรู้รายได้เต็มปีจากโรงไฟฟ้าพลังงานแสงอาทิตย์ของบริษัทย่อยของบริษัทที่จ่ายไฟฟ้าเข้าระบบเชิงพาณิชย์ จำนวนรวมทั้งสิ้น 122 โครงการ กำลังการผลิตติดตั้งรวม 730.60 เมกะวัตต์ ในขณะที่ปี 2559 บริษัทยังรับรู้รายได้ไม่เต็มปี
รวมทั้งในปี 2560 มีการจ่ายไฟฟ้าเข้าระบบเชิงพาณิชย์ (COD) เพิ่มจากปี 2559 จำนวน 2 โครงการ กำลังการผลิตติดตั้งรวม 10 เมกะวัตต์
พร้อมทั้งเตรียมปันผลจากงวดการดำเนินงานวันที่ 1 ม.ค. 60 ถึงวันที่ 31 ธ.ค. 60 เป็นเงินสด 0.07 บาท กำหนดขึ้นเครื่องหมาย XD วันที่ 11พ.ค.61 และกำหนดจ่ายเงินปันผลวันที่ 25 พ.ค.61 ทั้งนี้การปันผลดังกล่าวจะต้องได้รับการอนุมัติจากที่ประชุมสามัญผู้ถือหุ้นประจำปี 2561 ก่อน
 